**Democraţie**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zică lumea ce-o să zică,

Însă, fără băşcălie,

După cum guverne pică,

La noi e democraţie!

Balamuc, fărădelege,

Jafuri, haos, anarhie,

Simplu, clar se înţelege…

La noi e democraţie,

Lapte, miere se promite,

Ţara toată-n agonie,

Mite, şmenuri, ciori vopsite…

La noi e democraţie,

Cu vacanţe barosane,

De cinci stele-n puşcărie,

Internet, café, romane…

La noi e democraţie,

Doctorate plagiate,

Scrise parcă în prostie,

Totul merge ca pe roate…

La noi e democraţie,

Libertate absolută,

O valiză, pribegie,

Generaţie pierdută…

La noi e democraţie,

A picat guvernul iară,

Şi-om alege…dracu’ ştie!

Fi’ndcă, orice Mărioară

Poartă-sceeaşi pălărie…

La noi e democraţie!

Valeriu Cercel